İsmet İnönü
Mustafa Ismet Ineni () rođen je 24. septembra 1884. godine u Izmiru (Turska).

Biografija 
Turski vojskovođa i političar, završio je vojno-artiljerijsku školu. Još u doba mladoturske revolucije je bio blizak saradnik i saborac Ataturka.

Tokom grčko-turskog rata proslavio se u velikoj pobedi turske vojske u bici kod Inenija, nakon čega je ovu odrednicu uzeo za svoje prezime. (Sve do osnivanja Republike, Turci nisu nosili prezimena poput drugih naroda). Od strane vlasti je nagrađen činom paše. Na Zapadnom frontu ratovao je uspešno i do nogu potukao Grke u bici na Sakariji.

Po osnivanju Republike bio je njen prvi predsednik Vlade i na toj funkciji je ostao sve do 1937. godine.

Nakon Ataturkove smrti 1938. godine je postavljen za predsednika Republike Turske, i na toj poziciji je ostao sve do 1950. godine.

Sa Ataturkom i saradnicima, bio je jedan od osnivača Republikanske partije (CHP) i kasnije njen vođa.

U politiku se aktivno vratio 1960. godine i državnog udara pod vođstvom jednog broja visokih oficira, nakon koga je lider nacije postao general Džemal Gursel. Gursel je dao odrešene ruke Ineniju za formiranje vlade 1962. godine.

Posle izbornog poraza od Stranke pravde (reformisana Demokratska stranka) u oktobru 1965. godine je napustio kabinet. Iz političkog života se povukao 1972. godine.

Umro je 25. decembra 1973. godine u Ankari (Turska).

Spoljašnje veze 

Turski političari
Predsjednici Turske
Premijeri Turske